Document ID: 32008D0569

SKLEP SVETA
z dne 27. junija 2008
o imenovanju treh sodnikov Sodišča za uslužbence Evropske unije
(2008/569/ES, Euratom)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 225a Pogodbe,
ob upoštevanju Pogodbe o ustanovitvi Evropske skupnosti za atomsko energijo in zlasti člena 140b Pogodbe,
ob upoštevanju naslednjega:
(1)
Sodišče za uslužbence Evropske unije (v nadaljnjem besedilu „Sodišče za uslužbence“) je bilo ustanovljeno s Sklepom Sveta št. 2004/752/ES, Euratom (1). Z navedenim sklepom se je v ta namen k Protokolu o Statutu Sodišča dodala priloga (v nadaljnjem besedilu „Priloga I k Statutu Sodišča“).
(2)
Svet je s Sklepom 2005/150/ES, Euratom (2) določil pogoje in podrobnosti za vložitev in obravnavo kandidatur za imenovanje sodnikov Sodišča za uslužbence, ki je predvideno v členu 3(2) Priloge I k Statutu Sodišča.
(3)
Svet je s Sklepom 2005/49/ES, Euratom (3) določil pravila za delovanje odbora, ki je predviden v členu 3(3) Priloge I k Statutu Sodišča (v nadaljnjem besedilu „odbor“).
(4)
Svet je s Sklepom 2005/151/ES, Euratom (4) imenoval člane odbora.
(5)
S Sklepom št. 2005/577/ES, Euratom (5) je Svet po posvetovanju z odborom imenoval sedem sodnikov Sodišča za uslužbence. V skladu s členom 2 navedenega sklepa so bili trije od sodnikov imenovani za obdobje treh let, in sicer od 1. oktobra 2005 do 30. septembra 2008. Po žrebu, ki ga je opravil predsednik Sveta na seji 12. oktobra 2005, se sodnikom Ireni BORUTA, Horstpetru KREPPLU in Seanu VAN RAEPENBUSCHU mandat izteče 30. septembra 2008 (6).
(6)
Javni poziv za vložitev kandidatur za tri sodnike Sodišča za uslužbence Evropske unije za obdobje od 1. oktobra 2008 do 30. septembra 2014 je bil objavljen 7. decembra 2007 (7). Rok za predložitev kandidatur je potekel 25. januarja 2008. Prijavilo se je triinpetdeset kandidatov, vključno s tremi sodniki, ki se jim mandat izteka.
(7)
Odbor se je sestal 3. in 4. marca ter 9. in 10. aprila 2008. Po zaključku razprav je pripravil mnenje in seznam, predvidena s členom 3(4) Priloge I k Statutu Sodišča. Na seznam je bilo uvrščenih šest kandidatov.
(8)
V skladu s četrtim odstavkom člena 225a Pogodbe o ustanovitvi Evropske skupnosti in četrtim odstavkom člena 140b Pogodbe o ustanovitvi Evropske skupnosti za atomsko energijo imenuje sodnike Sodišča za uslužbence Svet.
(9)
Treba je torej imenovati tri osebe z omenjenega seznama, pri čemer je treba poskrbeti za uravnoteženo sestavo Sodišča na podlagi izbire med državljani držav članic s kar najširšega možnega geografskega območja in ob upoštevanju zastopanih nacionalnih pravnih sistemov, kakor je predvideno v členu 3(1) Priloge I k Statutu Sodišča.
(10)
Pri sprejetju sklepa o ponovnem imenovanju treh sodnikov Sodišča za uslužbence Evropske unije Svet upošteva izredno okoliščino, namreč dejstvo, da je njihov dejanski mandat trajal samo dve leti. Ta odločitev v nobenem primeru ne more predstavljati precedensa -
SKLENIL:
Člen 1
Za sodnike Sodišča za uslužbence Evropske unije se za obdobje šestih let, in sicer od 1. oktobra 2008 do 30. septembra 2014, imenujejo:
-
Irena BORUTA,
-
Horstpeter KREPPEL,
-
Sean VAN RAEPENBUSCH.
Člen 2
Ta sklep začne učinkovati dan po objavi v Uradnem listu Evropske unije.
Člen 3
Ta sklep se objavi v Uradnem listu Evropske unije.
V Bruslju, 27. junija 2008

Labels: 9
11
15